Minu nimi on Eva ning see piltilus härrasmees minust vasakul on Jerome (tuntud ka kui abikaasa). Kaadrist jäi sedakorda välja meie pisikese pere kõige karvasem liige jänkupoiss Miso.
Peale kümmet aastat erinevates Euroopa linnades pesapunumist otustasime meie viimaks 2020. aasta kevade hakul oma Helsingi agulikorteri kokku pakkida ja kolida Lääne-Virumaa metsade vahele looduserüppe.
Meile meeldib süüa teha ja süüa, aias toimetada, seemneid koguda, kokaraamatuid sirvida, fotografeerida, vinüüle keerutada, joonistada ning teed ja õlut limpsida.
Meile ei meeldi nõusid pesta, rannas peesitada ega rohida.
Gurmeeaed sündis soovist jäädvustada hooaegadele omast aia lummust ning kirja panna enda kasvatatud söödavatest taimedest inspireeritud uued ja aastatega armsaks saanud vanad retseptid.